OpenLLM-France/wikimedia huggingface dataset:
# Circuit en sèrie

Un circuit en sèrie és un terme que s'utilitza en electricitat per referir-se a un circuit elèctric on els components (resistències, condensadors, fonts, ...) són a la mateixa branca, posats l'un darrere l'altre.
Les característiques de funcionament dels receptors connectats en sèrie són les següents:
-El corrent elèctric que circula per cada receptor és el mateix.
-La tensió d'alimentació del circuit es reparteix entre els diferents receptors.
-Si s'espatlla un receptor o el desconnectem, la resta deixa de funcionar.

## Anàlisi

En un circuit en sèrie els diferents receptors estan connectats l'un a continuació de l'altre, de manera que hi circula el mateix corrent elèctric a tots als seus elements.

### Resistències

Per un circuit amb resistències en sèrie:
La resistència equivalent (total) del circuit és igual a:
$R_{total}=R_{1}+R_{2}+\cdots +R_{n}$
Aquesta equació pot ser demostrada basant-se a les propietats del circuit:
$V_{total}=V_{1}+V_{2}+\cdots +V_{n}$
$I_{total}=I_{1}=I_{2}=\cdots =I_{n}$
Utilitzant la llei d'Ohm i els dos enunciats anteriors:
$V_{total}=R_{1}I+R_{2}I+\cdots +R_{n}I$
${\frac {V_{total}}{I}}=R_{1}+R_{2}+\cdots +R_{n}$
$R_{total}=R_{1}+R_{2}+\cdots +R_{n}$

### Inductors

Per a un circuit amb inductors (també anomenats bobines) connectats en sèrie:
La inductància total és igual a:
$L_{total}=L_{1}+L_{2}+\cdots +L_{n}$

### Condensadors

Per a un circuit amb condensadors connectats en sèrie:
La capacitat total és igual a:
${1 \over {C_{total}}}={1 \over {C_{1}}}+{1 \over {C_{2}}}+\cdots +{1 \over {C_{n}}}$

## Referències

* ↑ «Circuit Sèrie - Tema5Electricitat». [Consulta: 18 desembre 2021].
* ↑ «P3: El circuit elèctric: sèrie / paral·lel» (pdf). xtec.cat. [Consulta: 18 desembre 2021].
* ↑ «Circuito Eléctrico. Ley de Ohm. Resistencias en Serie. Problema Resuelto #004» (YouTube) (en castellà). Cienciabit: Ciencia y Tecnología. [Consulta: 18 desembre 2021].

## Vegeu també

* Circuit elèctric
* Circuit en paral·lel
* Circuits en sèrie i circuits en paral·lel
# Govern de la Regió de Brussel·les-Capital

El Govern de la Regió de Brussel·les-Capital (francès Gouvernement de la Région de Bruxelles-Capitale, neerlandès Brusselse Hoofdstedelijke Regering) és l'òrgan executiu del govern de la Regió de Brussel·les-Capital. És nomenat pel Parlament de la Regió de Brussel·les-Capital i està format per un ministre-president (francòfon), 4 ministres (dos francòfons i dos neerlandòfons) i tres secretaris d'estat.

## Llista de Ministres-Presidents

| | Ministre-president | Partit | Mandat | Govern/Composició |
| 1 | Charles Picqué | PS | 1989 - 1995 | Govern Picqué I |
| | | | 1995 - 1999 | Govern Picqué II |
| 2 | Jacques Simonet | MR | 1999 - 2000 | Govern Simonet I |
| 3 | François-Xavier de Donnea | MR | 2000 - 2003 | Govern de Donnéa I |
| 4 | Daniel Ducarme | MR | 2003 - 2004 | Govern Ducarme I |
| 5 | Jacques Simonet | MR | 2004 | Govern Simonet II |
| 6 | Charles Picqué | PS | 2004 - 2009 | Govern Picqué III |
| 7 | Charles Picqué | PS | 2009 - ara | Govern Picqué IV |

## Composició actual

Des de les eleccions regionals belgues de 2009 s'ha format una coalició dels partits francòfons PS, Ecolo i CDH amb els partits flamencs Open VLD, CD&V i Groen!
| Ministeri | Titular |
| Ministre-President, Ministre d'Autoritat Local, Planificació Espacial, Monuments, Desenvolupament i Estadística | Charles Picqué (PS) |
| Ministre de Finances, Pressupost i Relacions Exteriors | Jean-Luc Van Raes |
| Ministre d'Obres Públiques, Transport, Port de Brussel·les, i ITC | Brigitte Grouwels (CD&V) |
| Ministre de Medi Ambient, Energia, Jurisdicció d'Aigues i Conservació de la Ciutat | Evelyne Huytebroeck (Ecolo) |
| Ministre de Treball, Economia, Comerç Exterior i Recerca Científica | Benoit Cerexhe (CdH) |
| Secretari de Mobilitat, Igualtat d'Oportunitats i Servei Públic | Bruno De Lille |
| Secretari de Sanitat Pública i Conservació de Monuments | Emir Kir (PS) |
| Secretari d'Habitatge, Bombers i Urgències Mèdiques | Christos Doulkeridis |

## Enllaços externs

* Web oficial Arxivat 2005-03-06 a Wayback Machine.
# Georgi Rjabov

Georgi Rjabov (Tallinn, 23 d'agost de 1938 - Moscou, 16 de juny de 2020) fou un futbolista estonià de la dècada de 1960.
Fou cinc cops internacional amb la selecció de la Unió Soviètica.
Pel que fa a clubs, defensà els colors de FC Dynamo Moscou i Tallinna JK Dünamo.

## Referències

* ↑ (rus) Profile Arxivat 2020-02-16 a Wayback Machine.
* ↑ Georgi Rjabov a National-Football-Teams.com (anglès)
* ↑ Perfil a eu-football.info
# Llista de papallones de l'Illa de la Reunió

Aquesta és una llista de papallones de l'Illa de la Reunió. A l'Illa de la Reunió són conegudes al voltant de 28 espècies, de les quals 3 són endèmiques.
Les papallones (majoritàriament diürnes) i les arnes (principalment nocturnes) formen l'ordre taxonòmic Lepidoptera.
Es mostren alfabèticament per família.

## Papilionidae
### Papilioninae
#### Papilionini

* Papilio demodocus Esper, [1798]
* Papilio phorbanta Linnaeus, 1771 (endemic)

## Pieridae
### Coliadinae

* Eurema floricola ceres (Butler, 1886)
* Eurema brigitta pulchella (Boisduval, 1833)
* Catopsilia florella (Fabricius, 1775)
* Catopsilia thauruma (Reakirt, 1866)

## Lycaenidae
### Miletinae

* Spalgis tintinga (Boisduval, 1833)

### Theclinae
#### Theclini

* Deudorix antalus (Hopffer, 1855)

### Polyommatinae
#### Polyommatini

* Chilades pandava (Horstfield, 1829)
* Cacyreus darius (Mabille, 1877)
* Cacyreus marshalli Butler, 1897
* Lampides boeticus (Linnaeus, 1767)
* Leptomyrina phidias (Fabricius, 1793)
* Leptotes pirithous (Linnaeus, 1767)
* Zizeeria knysna (Trimen, 1862)
* Zizina antanossa (Mabille, 1877)
* Zizula hylax (Fabricius, 1775)

## Nymphalidae
### Danainae
#### Danaini

* Danaus plexippus (Linnaeus, 1758)
* Danaus chrysippus orientis (Aurivillius, 1909)
* Euploea goudotii Boisduval, 1833 (endemic)

### Satyrinae
#### Melanitini

* Melanitis leda (Linnaeus, 1758)

#### Satyrini

* Heteropsis narcissus narcissus (Fabricius, 1798)
* Heteropsis narcissus borbonica (Oberthür, 1916)

### Nymphalinae
#### Nymphalini

* Antanartia borbonica (Oberthür, 1879)
* Vanessa cardui (Linnaeus, 1758)
* Junonia rhadama (Boisduval, 1833)
* Salamis augustina Boisduval, 1833
* Hypolimnas misippus (Linnaeus, 1764)

### Limenitinae
#### Neptidini

* Neptis dumetorum Boisduval, 1833 (endemic)

### Heliconiinae
#### Vagrantini

* Phalanta phalantha aethiopica (Rothschild & Jordan, 1903)

## Hesperiidae
### Coeliadinae

* Coeliades ernesti (Grandidier, 1867)
* Coeliades forestan (Stoll, [1782])

### Pyrginae
#### Tagiadini

* Eagris sabadius (Gray, 1832)

### Hesperiinae
#### Baorini

* Borbo borbonica (Boisduval, 1833)
* Parnara naso bigutta Evans, 1937

## Referències

* ↑ Réunion at the African Butterfly Database
* ↑ «Endemic butterflies of Réunion at Afrotropical Butterflies». Arxivat de l'original el 2008-11-21. [Consulta: 6 febrer 2019].

## Vegeu també

* Llista d'arnes de l'Illa de la Reunió
# Línia 1 del metro de París

Mapa Metro Línia 1 :
La línia 1 del metro de París és una de les setze línies del metro de París. El tram més antic data de l'any 1900, obert per a l'exposició universal de París, i actualment connecta la Défense amb Château de Vincennes. Amb una longitud de 16,5 quilòmetres, constitueix una via de comuniació est-oest: és històricament la que té una major freqüència amb per exemple uns 213 milions de viatgers el 2008 i uns 725.000 per dia. L'any 2012 esdevindrà la primera línia important de la xarxa a ser totalment automatitzada i sense interrupció de la circulació.

## Història
### Cronologia

* 19 de juliol de 1900: Inauguració de la línia entre Porte de Vincennes i Porte Maillot. Només 8 de les 18 estacions planejades es van obrir.
* 24 de març de 1936: Perllongament de Porte de Vincennes a Château de Vincennes.
* 15 de novembre de 1936: Inauguració de l'estació Porte Maillot en una altra localització.
* 29 d'abril de 1937: Perllongament de Porte Maillot a Pont de Neuilly.
* Maig 1963 a desembre de 1964: Conversió de la línia a trens pneumàtics amb material rodant MP 59.
* 1 d'abril de 1992: Perllongament de Pont de Neuilly a la Défense.
* 27 de març de 1997: línia és l'única xarxa el 15 d'octubre de 1998, amb l'obertura de la línia 14 a estar equipats amb equip pneumàtic en MP 89
* 2008-2012: Automatització integral de la línia, amb nou material rodant MP 05, sense conductor.

## Referències

* ↑ Le Parisien - Pourquoi la ligne 1 circule presque normalement. Article del 16 de novembre del 2007. (francès)
* ↑ RATP, Arxivat 2010-04-30 a Wayback Machine. automatització de la línia 1. (francès)
# Fetjó

El fetjó o patata de bosc (Rhizopogon roseolus) és un fong semihipogeu, és a dir, es desenvolupa mig enterrat sota terra.

## Morfologia

Esporòfor: de 2 a 4 cm., en forma de patata, semihipogea, amb alguns rizomorfs, amb la cutícula una mica clivellada, d'un color primer blanquinós i aviat rosat o bru vermellós. El peridi és rogenc violaci al tall i al seu interior es troba la gleva, a on es troben les espores. Aquesta al principi és de color crema a verdós, passant a ser més obscura fins a marró fosc en els exemplars de més edat. La gleva està formada per petits lòculs que fan que sigui espongiforme. Olor i sabor inapreciable, desagradable en els exemplars vells.
Espores: ovalades, llises amb dues gotes lipídiques, de 7,5-11 x 3-3,5 micres, color groc pàlid.

## Hàbitat

Creix associat a pins i és prou freqüent a Mallorca i Eivissa.

## Risc de confusió amb altres espècies

Es pot confondre amb altres espècies de Rhizopogon, totes bastant semblants entre si, com per exemple Rhizopogon luteolus que és de color oliva i no envermelleix.

## Comestibilitat

És comestible de jove encara que de poca qualitat.

## Enllaços externs

* Bibliografia sobre aquest bolet. (castellà)
# Un jeu d'enfants

Un jeu d'enfants és una pel·lícula francesa dirigida per Laurent Tuel, protagonitzada per Karin Viard i Charles Berling, que es va estrenar el 20 de juny de 2001.

## Argument

Quan s'instal·len al seu nou apartament a París, la família Fauvel, Marianne i Jacques amb dos fills, rep la visita del senyor i la senyora Worms, una parella d'ancians sinistres que volen veure el pis on van créixer. Després del seu pas, els estranys esdeveniments es multipliquen i la bogeria sembla que espera als Fauvel, que desconeixen la dissort que hi va esdevenir.

## Repartiment

* Karin Viard : Marianne Fauvel
* Charles Berling : Jacques Fauvel
* Camille Vatel : Aude Fauvel
* Alexandre Bongibault : Julien Fauvel
* Ludivine Sagnier : Daphné la baby-sitter
* Aurélien Recoing : L'inspector Mayens
* Pierre Julien : M. Worms
* Manuela Gourary : Mme Worms
* Julien Boisselier : Patrick
* Jean-Claude Perrin : L'arxiver

## Crítica

Va rebre una acollida força negativa, amb una valoració de 2,0/5 a AlloCiné per als espectadors.

## Referències

* ↑ Un Jeu d'Enfants (2001) de Laurent Tuel a terreurvision.com
* ↑ Un jeu d'enfants a premiere.fr
* ↑ Un jeu d'enfants a senscritique.com
* ↑ Crítiques de la pel·lícula a allocine.fr

## Enllaços externs

* Tràiler de la pel·lícula a Dailymotion
# Mieczysław Karłowicz

Mieczysław Karłowicz (Višnieva, 11 de desembre de 1876 - Alt Tatras, 8 de febrer de 1909), AFI [miɛt͡ʂɨswaf ˈkarwɔvit͡ʂ], fou un compositor polonès, reconegut per les seves composicions simfòniques; se'l considera un mestre del poema simfònic.

## Biografia

Mieczysław Karłowicz va néixer a Vixnieva, en l'actual Belarús, fill de l'historiador i etnolingüista i músic Jan Aleksander i d'Irena de Sulistrowska. Mieczysław va passar els seus primers anys en el camp, fins que en 1882 la seva família va vendre la seva propietat i es van mudar a Heidelberg, per després mudar-se a Praga i més tard a Dresden, fins a assentar-se finalment a Varsòvia el 1887. Des dels set anys Mieczysław va estudiar el violí. A Varsòvia va estudiar composició sota la tutela de Zygmunt Noskowski, Piotr Maszyski, i Gustaw Roguski a l'Acadèmia de Música de Varsòvia. Cap al 1895 es va mudar a Berlín on va estudiar amb Heinrich Urban. Entre 1906 i 1907, Mieczysław va estudiar direcció d'orquestra amb Arthur Nikisch. La seva música és d'un caràcter romàntic tardà de finalització de segle amb una afinitat a la música de Richard Strauss, Albéric Magnard i Alexander Scriabin.
Mieczysław Karłowicz va deixar 23 cançons per a veu i piano, una simfonia, una serenata de cordes, un concert per a violí i la seva obra magna: sis poemes simfònics, op. 9-14. Gran part de la seva breu obra es va perdre durant la Segona Guerra Mundial.
Era molt aficionat al muntanyisme i va morir colgat per una allau el 8 de febrer 1909, amb trenta-dos anys acabats de fer. Va ser inhumat en el Cementiri Powązki de Varsòvia.

## Bibliografia

* Sala, Lucca. European Fi-de-siècle and Polish Modernism. The Music of Mieczysław Karłowicz, Bolonya, Ut Orpheus Edizioni, 2010.
* Anders, Henryk. Mieczysław Karłowicz. Życie i dokonania, Poznań, ABOS, 1998.
* Wightman, Alistair. Karłowicz, Young Poland and the Musical Fi-de-siècle, Aldershot, Ashgate, 1996; Polish translation by Ewa Gabryś, Karłowicz. Młoda Polska i muzyczny fi de siècle, Cracovia, PWM, 1996 (Monografie Popularne).

## Enllaços externs

* Informacje o Mieczysławie Karłowiczu (polonès)
* Mieczysław Karłowicz at culture.pl (anglès)
# Línia 2 (Rodalies Madrid)

La línia C-2 de Rodalies Madrid té un recorregut de 64,5 km al llarg del corredor del Henares de la Comunitat de Madrid i part de la província de Guadalajara entre les estacions de Guadalajara i Chamartín passant per l'estació d'Atocha. Durant el seu recorregut transcorre pels municipis de Guadalajara (1 estació), Azuqueca de Henares (1 estació), Meco (1 estació), Alcalà d'Henares (3 estacions), Torrejón de Ardoz (1 estació), Coslada (2 estacions) i Madrid (9 estacions).
Els trens que circulen per la línia normalment completen el seu recorregut cap a la Serra de Guadarrama a través de la C-8 i les seves ramificacions i alguns inclús es converteixen en regionals cadenciats a partir d'Atocha i continuen cap a Àvila o Segòvia.
En hores punta circulen trens semidirectes entre Guadalajara i Chamartín que utilitzen la via de contron entre San Fernando de Henares i el nord de Madrid efectuan menys parades. Els CIVIS efectuen parades a Chamartín, Torrejón de Ardoz, Alacalà d'Henares, Azuqueca i Guadalajara. En període lectiu circula un tren CIVIS al dia que para a Alcalà d'Henares Universitat i deixa de parar a Torrejón de Ardoz.
La línia C-2 utilitza el túnel de la risa i la línia Madrid-Saragossa d'ençà que es va crear la xarxa de Rodalies Madrid, no s'ha ampliat quant a quilòmetres, però algunes de les estacions han canviat de nom o s'han construït a posteriori.

## Freqüències

Al circular la línia C-2 juntament amb altres en la major part del seu recorregut la freq¨ència és variable per trams i en funció de l'hora i el tipus de dia. La freqüència en el tram exclusiu de la línia C-2 (Guadalajara - Alcalà d'Henares) és de com a mínim de 30 minuts els caps de setmana i en hora punta els dies laborables de 15 minuts.
Mapa Rodalies Madrid línia C-2 :
# Figàlia

Figàlia (grec antic: Φιγαλία) fou una antiga ciutat d'Arcàdia al sud-oest del país, pròxima a la frontera amb Messènia, a la riba dreta del Neda. Figàlia era la capital de la Figàlica, un dels divuit districtes d'Arcàdia. El nom original es va deformar amb el temps en Fiàlia, però el primer nom restava en ús encara en temps de Pausànies. Segons la tradició, el nom derivaria de Fígal, fill de Licàon, que la va fundar segons la llegenda, mentre Fíalos seria el nom d'un altre fill de Licàon que l'hauria refundada.
El 659 aC la ciutat es va haver de rendir a Esparta, però van recuperar la llibertat amb ajut d'un grup d'orestes que van morir en la lluita. La facció favorable als espartans fou expel·lida de la ciutat i es va apoderar d'una fortalesa propera, anomenada Herea, de la qual van fer incursions a Figàlia. En la guerra entre etolis i aqueus, Figàlia fou quarter general dels etolis, d'on van assolar Messènia fins que en foren expel·lits per Filip de Macedònia. Encara tenia certa importància quan la va visitar Pausànies.
Dos autors antics esmenten l'afició dels habitants de la ciutat al menjar i al beure. Correspon a la moderna Pávlitza.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1793. ISBN 9788441224223.
* ↑ «The Princeton Encyclopedia of Classical Sites, PHIGALIA (var. Phigalein, Phialia, or Phialeus) SW Arkadia, Greece.». [Consulta: 13 maig 2019].
* 1 2 3 Smith, William (ed.). «Phigalia». Dictionary of Greek and Roman Geography (1854). [Consulta: 30 gener 2021].
# Truls Engen Korsæth

Truls Engen Korsæth (16 de setembre de 1993) és un ciclista noruec, professional des del 2013. Del 2016 al 2018 va córrer amb l'equip Astana Pro Team.
El 2018, va patir una malaltia durant tota la temporada. Va córrer la seva darrera carrera a la Volta de Yorkshire el mes de maig. El 18 de setembre de 2018, va anunciar que posava fi al seu contracte amb Astana per a posar fi a la seva carrera de ciclista per a dedicar-se als estudis i a d'altres activitats.

## Palmarès

* 2014
** 1r al Duo normand (amb Reidar Borgersen)
* 2015
** Campió de Noruega sub-23 en contrarellotge
** 1r al Crono de les Nacions-Les Herbiers-Vendée sub-23
** 2n al campionat de Noruega de ciclisme en ruta
** 2n al Tour d'Holanda Septentrional
** 3r al Tour de Flandes sub-23
** 3r de la Gylne Gutuer
** 3r al campionat de Noruega de contra-rellotge
** 4t al campionat del món de contra-rellotge

## Referències

* ↑ «Korsaeth decides to quit cycling» (en anglès). Cycling News. [Consulta: 14 febrer 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Channa pulchra

Channa pulchra és una espècie de peix de la família dels cànnids i de l'ordre dels perciformes.

## Descripció

* Fa 30 cm de llargària màxima i presenta 4 bandes blanques estretes a les aletes pectorals, una taca a l'aleta dorsal i una sèrie de taques de color taronja vermellós i nombrosos punts negres a tot el cos.
* Té petits punts a les galtes de menys de la meitat de grandària de la pupil·la.
* Cap espina i 34-36 radis tous a l'aleta dorsal i cap espina i 23-25 radis tous a l'anal.
* 44-45 vèrtebres.

## Hàbitat i distribució geogràfica

És un peix d'aigua dolça, demersal i de clima tropical (fins als 23 °C de temperatura), el qual viu a Àsia: les aigües altament oxigenades dels rierols de muntanya de l'estat d'Arakan (l'oest de Myanmar).

## Observacions

És inofensiu per als humans i és utilitzat en la pesca de subsistència i en el comerç de peixos ornamentals.

## Referències

* ↑ «Entrada a uBio» (en anglès). [Consulta: 8 abril 2020].
* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Praga. Introd. Hist. Nat.. i-x + 1-506. «Enllaç». Arxivat de l'original el 2016-03-03. [Consulta: 1r desembre 2012].
* ↑ «Entrada a uBio» (en anglès). [Consulta: 8 abril 2020].
* 1 2 Britz, R., 2007. Channa ornatipinnis and C. pulchra, two new species of dwarf snakeheads from Myanmar (Teleostei: Channidae). Ichthyological Exploration of Freshwaters, 18 (4): 335-344.
* 1 2 Catalogue of Life (anglès)
* ↑ De Leuw, K., 2012. "Häusliche Gewalt im Aquarium" (Datz 12/2011). DATZ 65(2):82.
* 1 2 3 FishBase (anglès)
* ↑ Lahrmann, F., 2011. Channa pulchra - Häusliche Gewalt im Aquarium. DATZ 64(12):55-59.
* 1 2 UICN (anglès)
* ↑ Myanmar Endemic Freshwater Fish Checklist (anglès)
* ↑ List of Freshwater Fishes for Myanmar (anglès)

## Enllaços externs

* AQUATAB (txec)
* BioLib (anglès)
* ION (anglès)
# Gens Popíl·lia

La gens Popíl·lia (llatí: gens Popillia) era una gens romana d'origen plebeu.
De vegades els manuscrits l'anomenen Popília (Popilia), amb una sola l, però com que als Fasti Capitolini sempre apareix com a Popillia i no hi ha monedes que ho puguin clarificar, hom considera que la segona és la forma més ajustada.
Va adquirir notorietat quan les lleis licínies van permetre l'accés dels plebeus al consolat. El primer que va obtenir el consolat va ser Marc Popil·li Lenat l'any 359 aC que també va ser el primer plebeu a obtenir els honors d'un triomf. En aquesta família només consta l'existència d'un sol cognomen, el de la família dels Popil·li Lenat. Els Popil·lii destacats sense un cognom assignat, són:
* Tit Popil·li, llegat a l'exèrcit romà que assetjava Càpua l'any 211 aC.
* Publi Popil·li, un dels tres ambaixadors enviats al rei Sifax de Numídia l'any 210 aC.
* Gai Popil·li – de malnom Sabel (Sabellus) –, cavaller romà distingit a la campanya contra els istris l'any 178 aC.
* Marc Popil·li, un dels tres ambaixadors enviats a la Lliga Etòlia l'any 174 aC.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 497.
* ↑ Titus Livi. Ab Urbe Condita XXVI,6
* ↑ Titus Livi. Ab Urbe Condita XXVII,4
* ↑ Titus Livi. Ab Urbe Condita XLI,4
* ↑ Titus Livi. Ab Urbe Condita XLI,25
# Gabriel (nom)

Gabriel és un prenom, que significa ‘Home de Déu’, ‘Força de Déu’ o ‘Escut de Déu’. A la Bíblia el porta l'arcàngel Gabriel. Un dels seus equivalents en idioma àrab és Gibán, que vol dir ‘l'Anunciador’.
En català, occità, francès, castellà, portuguès i anglès s'escriu igual: «Gabriel»; en italià, «Gabriele».
Els seus variants femenins són «Gabriela» o «Gabriella».

## En altres idiomes

* Àrab: جبريل (Jibril)
* Aragonès: Grabiel
* Belarús: Гаўрыла
* Búlgar: Гавраил (Gavrail), Гаврило (Gavrilo)
* Català: Gabriel, Biel (variant originaria de les Illes Balears)
* Xec: Gabriel
* Eslovac: Gabriel
* Espanyol: Gabriel
* Euskera: Gabirel
* Francés: Gabriel
* Gallec: Gabriel
* Georgià: გაბრიელი (Gabrieli)
* Grec: Γαβριήλ (Gavriil)
* Hebreu: גַּבְרִיאֵל (Gavriʼel)
* Hongarès: Gábor
* Irlandès: Gabriel, Gaibrial
* Italià: Gabriele
* Lituà: Gabrielius
* Maltès: Grabiel, Gabrijel
* Polonès: Gabriel
* Portuguès: Gabriel
* Occità: Gabriel
* Romanès: Gabriel, Gabi, Gavriil
* Rus: Гавриил (Gavriil), Гаврил (Gavrila), Гаврила (Gavrila)
* Serbi: Гаврило (Gavrilo)

## Vegeu també

* Nom teòfor
# Miranda de Arga

Miranda de Arga és un municipi de Navarra, a la comarca de Ribera Arga-Aragón, dins la merindad d'Olite. Limita amb Berbinzana, Tafalla, Lerín i Falces.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 978 | 999 | 996 | 997 | 1 009 | 1 031 | 1 018 | 1 003 | 997 | 979 | 965 |
| Fonts: Miranda de Arga i Institut d'Estadística de Navarra |||||||||||

## Personatges cèlebres

* Bartolomé de Carranza (1503 - Roma, 1576). Arquebisbe de Toledo i confessor del rei Felip II. Representà a l'emperador Carles V en el Concili de Trento i fou processat per la Inquisició.
# Lluer becgròs

El lluer becgròs (Spinus crassirostris) és una espècie d'ocell de la família dels fringíl·lids (Fringillidae).

## Descripció

* Fa uns 14 cm de llarg.
* Mascle verd groguenc per la zona dorsal i groc en pit, abdomen, coll lateral i posterior i clatell. Cap i gola negre. Cua negra. Ales negres amb dues bandes grogues.
* Femella de colors més apagats. El cap no és negre.

## Hàbitat i distribució

Boscos i matoll de les muntanyes del sud del Perú, centre i oest de Bolívia, centre de Xile i oest de l'Argentina.

## Referències

* ↑ «Lluer becgròs». Cercaterm. TERMCAT, Centre de Terminologia. Rev. 10/04/2022(català)